TEHNIČKA ŠKOLA I PRIRODOSLOVNA GIMNAZIJA

RUĐERA BOŠKOVIĆA

VUKOVARSKA 209

**POSLOVNIK O RADU ŠKOLSKOG SPORTSKOG DRUŠTVA**

**"RUĐER"**

Osijek, rujan 2014.

Na temelju čl. 40. Zakona o odgoju i obrazovanju u osnovnoj i srednjoj školi (NN br. [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480)), čl. 17. Zakona o sportu (NN br. [71/06](http://www.zakon.hr/cms.htm?id=56)., [150/08](http://www.zakon.hr/cms.htm?id=57)., [124/10](http://www.zakon.hr/cms.htm?id=58)., [124/11](http://www.zakon.hr/cms.htm?id=59)., [86/12](http://www.zakon.hr/cms.htm?id=60)., [94/13](http://www.zakon.hr/cms.htm?id=476),), Pravilnika o načinu osnivanja, zadaćama, djelokrugu i načinu rada školskih sportskih društava (NN br. 13/14), a na prijedlog ravnateljice Škole, Školski odbor Tehničke škole i prirodoslovne gimnazije Ruđera Boškovića na sjednici održanoj 30. rujna 2014. godine donio je

**POSLOVNIK O RADU ŠKOLSKOG SPORTSKOG DRUŠTVA**

**"RUĐER "**

**I. OPĆE ODREDBE**

Članak 1.

Poslovnikom o radu školskih sportskih društava uređuje se:

* Opće odredbe
* Ustroj školskih sportskih društava i Nadležnost voditelja školskih sportskih društava,
* Rad školskih sportskih društava,
* Evidencija rada i članova školskih sportskih društava,
* Natjecanja,
* Financiranje školskih sportskih društava,
* Zdravstvena zaštita

Članak 2.

Školska sportska društva (u daljnjem tekstu: ŠSD) osnivaju se radi provođenja izvannastavnih školskih sportskih aktivnosti učenika te sudjelovanja u programima školskih športskih saveza, odnosno Hrvatskog školskog športskog saveza.

Članak 3.

(1) ŠSD osniva Školski odbor Tehničke škole i prirodoslovne gimnazije Ruđera Boškovićaradi provođenja izvannastavnih školskih sportskih aktivnosti učenika.

(2) Naziv ŠSD je "RUĐER".

(3) Sjedište ŠSD "RUĐER" je u Tehničkoj školi i prirodoslovnoj gimnaziji Ruđera Boškovića, Vukovarska 209, Osijek.

(4) U jednoj ustanovi može se osnovati samo jedno ŠSD.

(5) Sve administrativne poslove ŠSD-a obavlja škola pri kojoj djeluje ŠSD.

(6) ŠSD nema pravnu osobnost.

Članak 4.

(1) Cilj ŠSD "Ruđer"je uključivanje što većeg broja učenika u izvannastavne sportske aktivnosti.

(2) Zadaće ŠSD-a su:

* sustavno planirati, organizirati i provoditi sportske aktivnosti za učenike kao dio izvannastavnih sadržaja škole,
* poticati uključivanje što većeg broja učenika u školske sportske aktivnosti, a posebice učenika s invaliditetom,
* poticati i promicati stručni rad u školskome sportu, kao i stručni sportski rad s djecom i mladima u lokalnoj zajednici,
* poticati etička i moralna načela, poštivanje ljudskog dostojanstva, fair playa, tolerancije, nenasilja i kulture sporta
* provoditi i promovirati programe koje organiziraju školski športski savezi te poticati učenike na uključivanje u iste,
* sudjelovanje na školskim sportskim natjecanjima i priredbama,
* edukacija učenika putem školskih sportskih aktivnosti,
* razvijanje odgojnih i kulturnih vrijednosti učenika putem školskih sportskih aktivnosti
* organizacija među razrednih sportskih natjecanja
* organizacija pojedinačnih natjecanja u pojedinim sportovima prema željama učenika.

**II. USTROJ ŠSD-a i NADLEŽNOST VODITELJA ŠSD-a**

Članak 5.

(1) Članovi ŠSD-a su voditelj ŠSD-a, nastavnici i stručni suradnici, zaposlenici škole, koji sudjeluju u radu ŠSD-a te učenici škole koji su učlanjeni u ŠSD.

Članak 6.

(1) ŠSD udružuje se u gradski školski sportski savez i/ili županijski školski sportski savez.

Članak 7.

(1) ŠSD ima voditelja (u daljnjem tekstu: voditelj ŠSD-a) kojega imenuje i razrješava školski odbor na prijedlog ravnatelja.

(2 ) Za voditelja ŠSD-a može biti izabran zaposlenik škole koji ispunjava uvjete za nastavnika tjelesne i zdravstvene kulture prema posebnim propisima.

(3) Voditelj ŠSD-a može uključiti u rad ŠSD-a i druge učitelje, nastavnike i stručne suradnike koji su zaposlenici škole.

(4) Voditelj ŠSD-a:

* zadužen je za planiranje i organizaciju provođenja izvannastavnih školskih sportskih aktivnosti.
* koordinira svim aktivnostima i programima ŠSD-a,
* unosi podatke o ŠSD u Registar ŠSD-a,
* podnosi školskom odboru izvješće o radu ŠSD-a na kraju školske godine.

Članak 8.

(1) ŠSD najmanje jedanput godišnje održava svoju sjednicu na koju se pozivaju članovi ŠSD-a.

(2) Na sjednici ŠSD-a se podnosi izvješće o radu ŠSD.

(3 ) Sjednicu ŠSD-a saziva voditelj ŠSD-a.

**III. RAD ŠSD-a**

Članak 9.

(1) ŠSD "Ruđer" za rad i aktivnosti koristi prostore škole namijenjene za sportske aktivnosti te ima prioritet u njihovu korištenju u odnosu na vanjske korisnike prostora škole kojima se prostor može iznajmiti tek kada se zadovolje potrebe sportskih aktivnosti ŠSD-a.

Članak 10.

(1) Aktivnosti ŠSD "Ruđer" provode se kao izvannastavne aktivnosti učenika u školi te se u skladu s time planiraju u školskome kurikulumu sukladno propisima kojima se uređuje područje odgoja i obrazovanja.

(2) Početkom svake školske godine voditelj ŠSD "Ruđer", na temelju interesa učenika te uvjeta koje ima, predlaže školskome odboru koje će aktivnosti provoditi.

(3) ŠSD za rad i aktivnosti koristi prostore škole namijenjene za sportske aktivnosti te ima prioritet u njihovu korištenju u odnosu na vanjske korisnike prostora škole kojima se prostor može iznajmiti tek kada se zadovolje potrebe sportskih aktivnosti ŠSD-a.

Članak 11.

(1) Školske sportske aktivnosti ŠSD-a provode se kroz sekcije koje predstavljaju temeljne odgojno obrazovne jedinice ŠSD-a.

(2) ŠŠD "Ruđer" ima ove stalne sekcije:

* nogomet
* rukomet
* odbojka

(3) Na temelju interesa učenika, voditelj ŠSD-a može na početku školske godine odlučiti da se ustroje dodatne sekcije.

Članak 12.

(1) Članovi ŠSD-a obavljaju sljedeće zadaće:

* redovito sudjeluju u školskim sportskim aktivnostima, sportskom vježbanju, pripremama za natjecanja te samim školskim sportskim natjecanjima,
* predstavljaju Školu na natjecanjima u duhu fair-play igre i poštivanja protivnika,
* skrbe se o redovitom ispunjavanju obveza,
* brinu se o inventaru i sportskoj opremi, posebno čuvaju sportske rekvizite i pomagala te brinu o opremi koja im je dana na korištenje.

Članak 13.

(1) U radu ŠSD-a sudjeluju svi članovi ŠSD-a

Članak 14.

(1) Poticanje učenika na bavljenje školskim sportom ostvaruje se sudjelovanjem na natjecanjima, ljetnim školama i kampovima te dodjeljivanjem pohvala, priznanja i nagrada.

(2) Prigodom vrednovanja rada prosuđuju se postignuća, zalaganje i ponašanje.

(3) Voditelj ŠSD-a može predlagati posebno zaslužne učenike i voditelje za nagrade koje dodjeljuje škola.

**IV. EVIDENCIJA RADA I ČLANOVA ŠSD-a**

Članak 15.

(1) Članovima ŠSD-a izdaje se iskaznica Hrvatskog školskog športskog saveza kojom se potvrđuje članstvo u ŠSD-u i identitet članova.

(2) ŠSD vodi evidenciju članova ŠSD-a (u daljnjem tekstu: evidencija) u koju se upisuju podaci o imenu, prezimenu i OIB-u učenika članova ŠSD-a, datumi njihova učlanjenja odnosno prestanka članstva u ŠSD-u te datumi izdavanja i rokovi valjanosti potvrda (uvjerenja) o zdravstvenoj sposobnosti učenika .

Članak 16.

(1) ŠSD vodi evidenciju o radu.

(2) Evidencija iz stavka 1. ovoga članka treba sadržavati podatke o:

1. popisu aktivnosti,

2. broju učenika uključenih u pojedine aktivnosti,

3. broju školskih sportskih natjecanja na kojima je sudjelovao ŠSD,

4. broju sati rada ŠSD-a.

**V. NATJECANJA**

Članak 17.

(1) ŠSD "Ruđer" upisan je u Registar školskih sportskih društava (u daljnjem tekstu: Registar) Hrvatskoga školskoga sportskog saveza (u daljnjem tekstu: HŠSS) i time ima pravo sudjelovanja na natjecanjima u sklopu sustava natjecanja ŠSD-a.

Članak 18.

(1) Organizatori školskih sportskih natjecanja u sustavu natjecanja ŠSD-a (u nastavku: natjecanja ŠSD-a) mogu biti školske ustanove, lokalni i regionalni školski sportski savezi ili organizacije koje djeluju u području sporta (sportski savezi i udruge).

(2) Za svako sportsko natjecanje učenika ŠSD-a "Ruđer" u sustavu natjecanja ŠSD-a organizator mora dobiti suglasnost HŠSS-a.

(3) HŠSS vodi evidenciju svih natjecanja.

(4) Opća pravila organizacije i provedbe sustava natjecanja ŠSD-a donosi HŠSS.

**VI. FINANCIRANJE**

Članak 19.

(1) Sredstva za rad i aktivnosti ŠSD-a osiguravaju se iz državnog proračuna i iz proračuna jedinica lokalne i područne (regionalne) samouprave

(2) Sredstva za rad ŠSD-a mogu se osigurati i:

* iz materijalnih troškova škole,
* sredstvima iz proračuna zajednice sportskih udruga općina, gradova i županija,
* sredstvima iz proračuna školskih sportskih saveza,
* sredstvima Ministarstva nadležnog za školski sport,
* sponzorstvom i donacijama,
* iz drugih izvora u skladu sa zakonom.

(3) ŠŠD nema poseban račun nego se njegova novčana sredstva vode na računu škole.

(4) Škola će obavljati financijske, računovodstvene, knjigovodstvene i blagajničke poslove ŠSD-a.

(5) Ukupan prihod ŠSD-a čine sva novčana sredstva iz ovog članka koja ŠSD ostvari tijekom godine i mogu se koristiti isključivo za rad ŠSD-a.

(6) Novčana sredstva se mogu trošiti temeljem odluke voditelja ŠSD-a ili ravnatelja škola, a nalogodavac za isplate je ravnatelj škole.

**VII. ZDRAVSTVENA ZAŠTITA**

Članak 20.

(1) U školskim sportskim natjecanjima može sudjelovati učenik za kojeg je utvrđena opća zdravstvena sposobnost.

(2) Opću i posebnu zdravstvenu sposobnost učenika za sudjelovanje na natjecanjima ŠSD-a utvrđuje nadležan liječnik, specijalist školske medicine odnosno izabrani liječnik specijalist opće i/ili obiteljske medicine.

(3) Ako ŠSD ili škola ne poštuju odredbe iz stavka 1. i 2. ovog članka, HŠSS može ŠSD-u zabraniti nastupe na natjecanjima ŠSD-a.

**VIII. PRIJELAZNE I ZAVRŠNE ODREDBE**

Članak 21.

Ovaj Poslovnik stupa na snagu danom objavljivanja na oglasnoj ploči Škole.

Predsjednica Školskog odbora:

Nada Pitinac, dipl. inž.

Ovaj Pravilnik je objavljen na oglasnoj ploči Škole dana 7.10. 2014.